作者：黄机
词牌/韵律：六州歌头

paragraphs: 百年忠愤，无泪洒江濆。
曹刘事，埋露草，锁烟榛。
哭英魂。
此恨谁知者，时把剑，频看镜，徒自苦，拳破裂，眼眵昏。
从古时哉去速，鄹人子、反袂伤麟。
望家山何在，衮衮已鞶缨。
欲划还生。
猛堪惊。
膏肓危病，宁有药，针匕具，献无门。
荆州启，条旧画，汉将军。
已不存。
便合囊封去，苍庾地，尚间关。
此不用，心漫有，恐无干。
人世欢哀数耳，天或者、又假人言。
又一番春尽，高柳暗如云。
梦断重阍。